Afg‘onistonda xudkush politsiya o‘quv markazida o‘zini portlatib yubordi, 3 kishi halok bo‘ldi

Afg‘oniston janubidagi Gilmend viloyatida sodir etilgan terakt oqibatida kamida uch kishi halok bo‘ldi va to‘qqiz kishi jarohatlandi. Bu haqda “TASS” xabar bermoqda.

“Xudkush terrorchi minalashtirilgan avtomobilda politsiya o‘quv markazida o‘zini portlatib yubordi. Buning oqibatida uch nafar politsiya xodimi halok bo‘ldi. Yana yetti politsiyachi va ikki nafar fuqaro yaralandi”, — deya ma’lum qilgan viloyat politsiyasi boshlig‘i Abdulrahmon Sarjang.
Mazkur terakt uchun javobgarlikni “Tolibon” harakati o‘z zimmasiga olgani bildirilmoqda.